黎智英係少數同泛民主派關係緊密嘅生意人，亦因為咁佢經常受到親中建制派嘅攻擊。其中一個親中陣營對佢嘅指控，就係話佢收美國cia或者其他外國勢力嘅錢，當中以《東方日報》最經常用「黑金」形容黎智英。面對呢啲指控，黎智英曾經喺2016年3月2號喺壹週刊話，佢嘅身家金錢來源，由佢後生嗰陣創辦公明織造廠，到80年創辦佐丹奴，到後來再創辦壹傳媒同旗下各國媒體，都可以從工商處、銀行戶口同埋稅務局有稽可查。